পঞ্চানন তর্করত্ন

পঞ্চানন তর্করত্ন (১৮৬৬ - ১৯৪০) হলেন পশ্চিমবঙ্গের একজন সুপ্রসিদ্ধ সংস্কৃতজ্ঞ পণ্ডিত। তিনি সংস্কৃত পুস্তকসমূহ বাংলা ভাষায় অনুবাদের জন্য বিশেষভাবে সুপরিচিত। সংস্কৃত ভাষায় অসাধারণ জ্ঞানের জন্য তিনি ‘মহামহোপাধ্যায়’ উপাধিতে ভূষিত হয়েছেন। পঞ্চানন তর্করত্ন ১৮৬৬ সালে তৎকালীন ব্রিটিশ ভারতের বেঙ্গল প্রেসিডেন্সীর অন্তরভুক্ত অবিভক্ত বাংলার (বর্তমানে পশ্চিমবঙ্গ রাজ্যের) উত্তর ২৪ পরগণা জেলার ভাটপাড়ায় এক পাশ্চাত্য বৈদিক ব্রাহ্মণ পরিবারে জন্মগ্রহণ করেন। তাঁদের পূর্বপুরুষদের আদি-নিবাস পশ্চিম মেদিনীপুর জেলার গড়বেতার নিকটবর্তী বগড়ি-কৃষ্ণনগর গ্রামে ছিল ও তাঁরা বংশ পরম্পরায় সংস্কৃত ভাষায় পণ্ডিত ছিলেন । তাঁর পিতামহ লম্বোদর তর্কবাগীশ, পিতা নন্দলাল বিদ্যারত্ন ও পুত্র শ্রীজীব ন্যায়তীর্থ সংস্কৃতজ্ঞ পণ্ডিত হিসাবে সমাজে পরিচিত । পঞ্চানন পিতার নিকট প্রাথমিক শিক্ষা সমাপ্ত করে ১৩ বছর বয়সে কাব্যের উপাধি লাভ করেন। অতঃপর ভাটপাড়ার বিখ্যাত পণ্ডিত মহামহোপাধ্যায় শিবচন্দ্র সার্বভৌমের নিকট ন্যায়শাস্ত্র অধ্যয়ন করে তিনি ‘তর্করত্ন’ উপাধি পান। তিনি ভাটপাড়ায় ১৮৯০ সালে ‘পরীক্ষা সমাজ’ নামে একটি সংস্কৃত পরীক্ষা-কেন্দ্র এবং ১৯২৭ সালে একটি সংস্কৃত বিদ্যালয় প্রতিষ্ঠা করেন। পরীক্ষা সমাজের তিনি প্রথম সম্পাদক ছিলেন। ১৮৮৬ সালে যোগেন্দ্রচন্দ্র বসু বঙ্গবাসী কার্যালয় প্রতিষ্ঠা করলে পঞ্চানন তার শাস্ত্রপ্রকাশ বিভাগে যোগদান করেন। সেখানে থেকে তিনি বহু সংস্কৃত গ্রন্থ বাংলায় অনুবাদ ও সম্পাদনা করেন এবং বঙ্গবাসী কার্যালয় কর্তৃক সেগুলি প্রকাশিত হয়। বঙ্গবাসী কলেজে এফএ ক্লাস খোলা হলে তিনি সেখানে কিছুদিন অবৈতনিক সংস্কৃত অধ্যাপকের পদেও কাজ করেন। প্রসঙ্গত উল্লেখ্য যে বঙ্গবাসী কার্যালয় থেকে বঙ্গবাসী পত্রিকা প্রকাশিত হত, যা রক্ষণশীল বাঙালি হিন্দু সমাজের মুখপাত্র ছিল। ১৮৯১ সালে ফুলমণি দাসীর মৃত্যু কে কেন্দ্র করে বঙ্গবাসী পত্রিকায় সরকারের বাল্যবিবাহবিরোধী পদক্ষেপের নিন্দা করার জন্য যোগেন্দ্রচন্দ্র বসুর বিরুদ্ধে রাজদ্রোহের অভিযোগে মামলা রুজু করা হয়, যা ভারতীয় দণ্ড বিধির দফা ১২৪এ-এর অধীনে ব্রিটিশ-শাসিত ভারতে দায়ের করা প্রথম মামলা ছিল। পঞ্চানন চার বছর জন্মভূমি পত্রিকার সম্পাদক ছিলেন। এছাড়া তিনি বঙ্গীয় ব্রাহ্মণসভার সভাপতি ও বঙ্গীয় সাহিত্য পরিষদ-এর সহ-সভাপতি ছিলেন। ১৯২৩ সালে অনুষ্ঠিত বঙ্গীয় সাহিত্য পরিষদ-এর চতুর্দশ অধিবেশনে তিনি দর্শন শাখার সভাপতি ছিলেন। ১৯২৯ সালে তিনি ভারত সরকার কর্তৃক ‘মহামহোপাধ্যায়’ উপাধি লাভ করেন, কিন্তু ওই বছরেই সরকার কর্তৃক বাল্যবিবাহবিরোধী সরদা আইন প্রবর্তনের প্রতিবাদে তা পরিত্যাগ করেন। ১৯৩৪ সালে মহাত্মা গান্ধীর উদ্যোগে হিন্দুদের মন্দিরে অস্পৃশ্যদের প্রবেশাধিকারের দাবীতে আন্দোলন শুরু হলে তিনি তার কট্টরভাবে বিরোধিতা করেছিলেন । এই সূত্রে গান্ধীজীর সঙ্গে পুণের ইয়েরওয়াড়া জেলে তার সাক্ষাৎকার ও কিছুকাল পত্র বিনিময়ও হয়েছিল । গান্ধীপন্থী মারাঠি পণ্ডিত লক্ষ্মণশাস্ত্রী তর্কতীর্থের সঙ্গে এব্যাপারে আলোচনার পরেও তিনি তার সিদ্ধান্তে অবিচল ছিলেন । গান্ধীজীর অভিযোগ যে ২৫/৪/১৯৩৪ তারিখে তার দেওঘর সফরের সময়ে যে সকল কট্টরপন্থী ব্রাহ্মণরা তার গাড়ীর উদ্দেশ্যে ইট-পাথর ছুঁড়ে মেরেছিল, তাদের মধ্যে পণ্ডিত পঞ্চানন উপস্থিত ছিলেন । শাক্তবাদে বিশ্বাসী পঞ্চানন জাতীয়তাবাদী আন্দোলনের প্রতি আন্তরিক ও সহানুভূতিশীল ছিলেন। বঙ্গভঙ্গ আন্দোলনের সময় রাজদ্রোহিতার অভিযোগে একবার তাঁকে গ্রেফতারও করা হয়, কিন্তু প্রমাণাভাবে তিনি অভিযোগ থেকে মুক্তি পান। হিন্দুশাস্ত্রে বর্ণিত বর্ণাশ্রমপ্রথা কে কেন্দ্র করে জাতীয়তাবাদ প্রচারের উদ্দেশ্যে স্থাপিত বর্ণাশ্রম স্বরাজ্য সঙ্ঘের সঙ্গে তিনি ঘনিষ্ঠভাবে যুক্ত ছিলেন। ১৩৪৭ বঙ্গাব্দের ২৫ আশ্বিন তাঁর মৃত্যু হয়। তাঁর সম্পাদনায় বাংলা হরফে ও বাংলা ভাষায় অনূদিত যে সব সংস্কৃত ধর্মগ্রন্থের প্রথম প্রামাণ্য সংস্করণ বঙ্গবাসী প্রেস থেকে প্রকাশিত হয়েছিল, সেগুলির মধ্যে অন্যতম হলো : শ্রীশ্রীচণ্ডী (সংস্কৃত মূল, নাগোজী ভট্ট-রচিত টীকা, গোপাল চক্রবর্তী-রচিত টীকা, স্বরচিত টীকা ও বঙ্গানুবাদ সমেত) ঊনবিংশতি সংহিতা (মনুস্মৃতি ছাড়া অন্যান্য হিন্দু ধর্মশাস্ত্র গ্রন্থের সংকলন, সংস্কৃত মূল ও বঙ্গানুবাদ সমেত) দেবীভাগবতপুরাণ (সংস্কৃত মূল ও বঙ্গানুবাদ সমেত) দেবীপুরাণ (সংস্কৃত মূল ও বঙ্গানুবাদ সমেত) মহাভাগবতম্ (সংস্কৃত মূল ও বঙ্গানুবাদ সমেত) শিবপুরাণ (বঙ্গবাসী প্রেস সংস্করণ) (সংস্কৃত মূল ও বঙ্গানুবাদ সমেত) ব্রহ্মপুরাণ (সংস্কৃত মূল ও বঙ্গানুবাদ সমেত) কূর্মপুরাণ (সংস্কৃত মূল ও বঙ্গানুবাদ সমেত) মৎস্যপুরাণ (সংস্কৃত মূল ও বঙ্গানুবাদ সমেত) ৭ খণ্ডে বিভক্ত পদ্মপুরাণ (সংস্কৃত মূল ও বঙ্গানুবাদ সমেত) ৬ খণ্ডে বিভক্ত স্কন্দপুরাণ (সংস্কৃত মূল ও বঙ্গানুবাদ সমেত) বরাহপুরাণ (সংস্কৃত মূল ও বঙ্গানুবাদ সমেত) বামনপুরাণ (সংস্কৃত মূল ও বঙ্গানুবাদ সমেত) বৃহদ্ধর্মপুরাণ (সংস্কৃত মূল ও বঙ্গানুবাদ সমেত) নারসিংহপুরাণ (কেবল বঙ্গানুবাদ) বায়ুপুরাণ (সংস্কৃত মূল ও বঙ্গানুবাদ সমেত) বিষ্ণুপুরাণ (সংস্কৃত মূল ও বঙ্গানুবাদ সমেত) ব্রহ্মবৈবর্তপুরাণ (কেবল সংস্কৃত মূল) গরুড়পুরাণ (সংস্কৃত মূল ও বঙ্গানুবাদ সমেত) কালিকাপুরাণ (সংস্কৃত মূল ও বঙ্গানুবাদ সমেত) মার্কণ্ডেয়পুরাণ (সংস্কৃত মূল ও বঙ্গানুবাদ সমেত) অগ্নিপুরাণ (সংস্কৃত মূল ও বঙ্গানুবাদ সমেত) শ্রীমদ্ভাগবতম্ (কেবল বঙ্গানুবাদ) লিঙ্গপুরাণ (কেবল বঙ্গানুবাদ) বৃহন্নারদীয়পুরাণ (সংস্কৃত মূল ও বঙ্গানুবাদ সমেত) ব্রহ্মাণ্ডপুরাণ (বঙ্গবাসী প্রেস সংস্করণ) (সংস্কৃত মূল ও বঙ্গানুবাদ সমেত) সৌরপুরাণ (সংস্কৃত মূল ও বঙ্গানুবাদ সমেত) মনুসংহিতা (সংস্কৃত মূল, কুল্লুকভট্ট-রচিত 'মন্বর্থমুক্তাবলী' টীকা ও বঙ্গানুবাদ সমেত) ব্রতমালা বিধান (বাঙ্গালী হিন্দু সমাজে প্রচলিত বিভিন্ন ব্রতের অনুষ্ঠান-পদ্ধতির সংকলন গ্রন্থ) শিবাবতার শঙ্করাচার্য্যের গ্রন্থমালা (দৈনিক বসুমতীর প্রকাশক বসুমতী সাহিত্য মন্দির থেকে প্রকাশিত, ৪ খণ্ডে বিভক্ত সংকলন গ্রন্থ, সংস্কৃত মূল ও বঙ্গানুবাদ সমেত) বাল্মিকী রামায়ণ, (সংস্কৃত মূল ও বঙ্গানুবাদ সমেত) অধ্যাত্ম রামায়ণ (সংস্কৃত মূল ও বঙ্গানুবাদ সমেত) অদ্ভুত রামায়ণ (সংস্কৃত মূল ও বঙ্গানুবাদ সমেত) বৈশেষিকদর্শন (সংস্কৃত মূল ও বঙ্গানুবাদ সমেত) সাংখ্যদর্শন, (কেবল সংস্কৃত মূল) পঞ্চদশী, (সংস্কৃত মূল, রামকৃষ্ণ-রচিত টীকা ও বঙ্গানুবাদ সমেত) যোগবাশিষ্ঠ (কেবল বঙ্গানুবাদ) গর্গসংহিতা(দশ খণ্ডাত্মিকা) (সংস্কৃত মূল ও বঙ্গানুবাদ সমেত) মহাভারত(হরিবংশ) (সংস্কৃত মূল, নীলকণ্ঠ-রচিত টীকা ও বঙ্গানুবাদ সমেত) মহানির্বাণ তন্ত্র (সংস্কৃত মূল ও বঙ্গানুবাদ সমেত) এছাড়াও যে সকল ধর্মনিরপেক্ষ সংস্কৃত গ্রন্থের সম্পাদনা তিনি করেছেন সেগুলি হলো : কামসূত্র (সংস্কৃত মূল, ব্যাখ্যা ও বঙ্গানুবাদ সমেত) দশকুমারচরিত (কেবল বঙ্গানুবাদ) বৃহৎ সংহিতা (কেবল বঙ্গানুবাদ) রত্নাবলী (হর্ষদেব বিরচিত সংস্কৃত নাটকের বঙ্গানুবাদ) পার্থাশ্বমেধ (মহাকাব্য), অমরমঙ্গল (নাটক), দ্বৈতরত্নমালা (দর্শন), মালতীমাধব (উপন্যাস), সর্বমঙ্গলোদয় (কাব্য), ধর্মসিদ্ধান্ত(ধর্ম), ব্রহ্মসূত্রের ওপর তাঁর স্বরচিত অসম্পূর্ণ 'শক্তিভাষ্য' নামক শাক্তমতালম্বী ভাষ্য, শ্রীশ্রীচণ্ডীর ওপর 'দেবীভাষ্য' নামক স্বরচিত টীকা প্রভৃতি তাঁর মৌলিক রচনা। এছাড়া নানা পত্রপত্রিকায় তাঁর বহুসংখ্যক গল্প, কবিতা, শিবসঙ্গীত ও সংস্কৃত গদ্যপদ্য রচনা প্রকাশিত হয়েছে। দিলীপ কুমার ভট্টাচার্য্য (জানুয়ারি ২০০৩)। "পঞ্চানন তর্করত্ন"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৯ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "ব্যবহৃত ও অবলম্বিত গ্রন্থ, পত্রিকা ও পুঁথির তালিকা" (পিডিএফ)। www.shodhganga.inflibnet.ac.in। সংগ্রহের তারিখ ৯ জানুয়ারি ২০১৮।  "প্রয়াণ"। দৈনিক আনন্দবাজার অনলাইন। ২৯ ডিসেম্বর ২০১৪। সংগ্রহের তারিখ ৯ জানুয়ারি ২০১৮।  "India's first sedition case: A newspaper opposed the government's decision to stop child marriage"। সংগ্রহের তারিখ ২৪ জানুয়ারি ২০২৩।  "The Collected Works of Mahatma Gandhi, Volume 53"। সংগ্রহের তারিখ ১১ ডিসেম্বর ২০২২।  "শ্রীশ্রীচণ্ডী at www.archive.org"। ৯ এপ্রিল ২০২১।  "উনবিংশতি সংহিতা at www.archive.org"। ৯ এপ্রিল ২০২১।  "দেবীভাগবতপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "দেবীপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "শ্রীমহাভাগবতম্, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "শিবপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "ব্রহ্মপুরাণ নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "কূর্মপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "মৎস্যপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "পদ্মপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "স্কন্দপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "বরাহপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "বামনপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "বৃহদ্ধর্মপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "নারসিংহপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "বায়ুপুরাণ নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "বিষ্ণুপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "ব্রহ্মবৈবর্তপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "গরুড়পুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "কালিকাপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "মার্কণ্ডেয়পুরাণ,নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "অগ্নিপুরাণ, নবভারত পাবলিশার্স, কলকাতা"।  অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "Srimad Bhagavatam in Bengali at www.archive.org"। ৯ এপ্রিল ২০২১।  "Linga purana in Bengali at www.archive.org"। ৯ এপ্রিল ২০২১।  "Brihhannaradiya Purana in Bengali at www.archive.org"। ৯ এপ্রিল ২০২১।  "Brahmanda Purana in Bengali at www.archive.org"। ৯ এপ্রিল ২০২১।  "Saura Purana in Bengali at www.archive. org"। ৯ এপ্রিল ২০২১।  "Valmiki Ramayana translated into Bengali at www.archive.org"। ৯ এপ্রিল ২০২১।  "Adhyatma Ramayana in Bengali at www.archive.org"। ৯ এপ্রিল ২০২১।  "বৃহৎ অদ্ভুত রামায়ণ, অক্ষয় লাইব্রেরী, কলকাতা"। ৯ এপ্রিল ২০২১।  "Vaisheshika Darshana at www.archive.org"। ৯ এপ্রিল ২০২১।  "Samkhya Darshana in Bengali at www.archive.org"। ৯ এপ্রিল ২০২১।  "Panchadashi translated into Bengali at www.archive.org"। ৯ এপ্রিল ২০২১।  "Yogavasistha at www.archive.org"। ৯ এপ্রিল ২০২১।  "Garga Samhita in Bengali at www.archive.org"। ৯ এপ্রিল ২০২১।  "Harivamsa in Bengali at www.archive.org"। ৯ এপ্রিল ২০২১।  "Mahanirvana Tantra translated by Panchanana Tarkaratna in Bengali at www.archive.org"।  "Kamasutra in Bengali at www.archive.org"। ৯ এপ্রিল ২০২১।  "দশকুমারচরিত in www.archive.org"। ৯ এপ্রিল ২০২১।  "ধর্মসিদ্ধান্ত তাৎপর্যানুবাদসহিত"। ৯ এপ্রিল ২০২১।  "Shaktibhashyam"। ৯ এপ্রিল ২০২১।  পঞ্চানন তর্করত্ন - বাংলাপিডিয়া হতে সংকলিত নিবন্ধ।